Human moderne precoce

Human moderne precoce, o human anatomicamente moderne, es terminos usate pro distinguer Homo sapiens (le sol specie existente del Hominina) que es anatomicamente conforme al extension de phenotypos observate in humanos contemporanee, ab species extinguite de humanos archaic. Iste distinction es particularmente utile pro periodos e regiones ubi humanos anatomicamente moderne e humanos archaic co-existeva, per exemplo in le Europa paleolithic. Inter le restos plus ancian cognoscite de Homo sapiens se trova illos discoperite al sito archeologic del Omo-Kibish I in le sud-occidente de Ethiopia, datate a circa 233 000 a 196 000 annos ante le presente, le Cranio de Florisbad trovate al Sito archeologic e paleontologic de Florisbad in Africa del Sud, datate a circa 259 000 annos ante le presente, e le sito de Jebel Irhoud in Marocco, datate a circa 315 000 annos ante le presente.

Le species extinguite del genere Homo include Homo erectus (existente ab approximativemente 2 000 000 a 100 000 annos ante le presente) e un numero de altere species (considerate per alcun autores como subspecies de H. sapiens o de H. erectus). Le divergence del linea evolutionary que conduce a H. sapiens a partir de un ancestral H. erectus (o de un specie intermedie como Homo antecessor) es estimate haber occurrite in Africa circa 500 000 annos ante le presente. Le plus ancian evidentia fossil de humanos moderne precoce appare in Africa circa 300 000 annos ante le presente, con le prime separationes genetic inter humanos moderne, secundo certe evidentias, datante a circa le mesme periodo.

Un admixtion prolongate de Admixtion de humanos archaic con humanos moderne es cognoscite haber occurrite tanto in Africa como (post le expansion recente foras de Africa) in Eurasia, inter circa 100 000 e 30 000 annos ante le presente.

Categoria:Homine